stanford-oval/wikipedia huggingface dataset:
אח"י נגה (ק-22)
משימות האונייה

אח"י נגה שמשה מספר שנים כאונייה של שייטת 13 והייתה כפופה למפקד השייטת יצחק רהב. מאוחר יותר הועברה למסגרת בסיס חיפה והייתה כפופה למפקד הבסיס. כלי שיט של ח"י בים הפתוח עומד תחת פיקוד ישיר של מפקד חיל הים.
לאונייה הוקצו שתי משימות עיקריות: אוניית השטת אמצעי לחימה לשייטת 13 ואוניית אימונים לקורס חובלים ותלמידי בתי ספר ימיים. משימות נוספות של אח"י נגה היו משמר נגד צוללות.
כבסיס צף לשייטת 13 - על האונייה הותקנו מנופים ועמדות עיגון, כך שיכלה לקחת על הסיפון עד 6 סירות נפץ. אח"י נוגה הייתה הראשונה לצאת לאזור הטבעת אח"י אילת וסייעה בהוצאת הרוגי המשחתת.
כאוניית אימונים - המשימה העיקרית השנייה של הנגה הייתה בביצוע הפלגות אימונים עבור בית הספר חובלים. חניכי הקורס תוך כדי הפלגה נושאי בקרת נזקים, ימאות, הפעלת חדר המי"ק ועוד.
פעילות

אונית תובלה לשייטת 13 - מאז הגעתה הוכשרה האונייה לשמש לתובלת אנשי הקומנדו ימי ולמעשה הועמדה לשימושו של מפקד שייטת 13 . היא ביצעה הפלגות לאיי יוון וסיורים מבצעיים בחופי לבנון.
במלחמת סיני - לקראת מערכת סיני ביצעו לוחמי השייטת בדיקות בחופי סיני. בעת המלחמה הובילה את כח שייטת 13 שהשתלט על ימת ברדוויל.
בסיכומי תום המלחמה קבע מפקד השייטת סא"ל יצחק רהב כי הנגה איננה כלי השיט המתאים להובלה ויש להסתמך על צוללות והובלה במסוקים. למרות זאת המשיכה להוביל את אנשי הקומנדו הימי למשימות תקיפה.
פעילות > מלחמת ששת הימים

במלחמת ששת הימים - נשאה האונייה כח צוללים משייטת 13 לפעולה בחוף הסורי. היעד המתוכנן היה נמל לטקיה. לתוכנית נעשה נוהל קרב וקבוצת הקומנדו התאמנה והכירה היטב את הנמל. הגאוגרפיה של החוף מאפשרת נקודות התמצאות ברורות. הכח כלל שלושה זוגות צוללים בשלוש סירות גומי סימן 5.
בהיות האונייה בים התקבל מידע כי טרפדות סוריות נפרשו ומתבססות במעגן שירותי הסירות לטרמינל הדלק בבניאס. המשימה שונתה במברק לתקיפת מעגן הבניאס. כח הקומנדו בפיקוד אמנון בן ציון למד את פרטי המעגן ממפה ימית וספר הניתוב Pilot Book שנמצא דרך קבע באונייה. מפקד הנגה רס"ן זאב אריאל קצין קומנדו ימי בהתמחותו קבע את נקודת ההורדה. במרחק 15 מייל מהחוף.
תקיפת היעדים בחוף הסורי אושרה לביצוע לחיל הים כבר בלילה הראשון. חיל האוויר הסורי הותקף בבסיסיו בבוקר אך צה"ל נמנע מלתקוף בגזרה הסורית ביבשה והסתפק בהגנה. לאור ידיעות שהסורים מקיימים סיורים בקרבת החוף קיבלו ספינות חיל הים הוראה שלא להתקרב בשעות היום למרחק קרוב מ-60 מייל. בכך למעשה הכניס את ביצוע שלושת המבצעים בלוח זמנים בלתי אפשרי.
אח"י נגה ביצעה ניווט לפי חישוב והורידה את הסירות במקום שקבע מפקד האונייה. הסירות הפליגו כ-15 מייל כשהן שומרות את הכיוון באמצעי המצפן המגנטי. בדיעבד נראה שהכיוון לא היה נכון והן הגיעו מדרום לנמל במקום לצפונו. הסירות לא מצאו את המעגן וחזרו. בעת שהסירות היו בדרכן חזרה התקרבו לאונייה שלוש טרפדות סוריות מדגם K123. לצי הסורי הייתה באותה עת קורבטה תוצרת צרפת בצללית וגודל דומים. הטרפדות חלפו בקרבתה ולא זיהו אותה ככלי שיט ישראלי. באח"י נגה חשבו בתחילה שאלה שלוש הסירות החוזרות ולא הגיבו.
סירות הגומי נעו בקורס מערבי כשעלה אור יום עברו מעליהם זוג מטוסי מיראז' 3 שחזרו מהתקיפה בסוריה. המטוסים דיווחו את מקומם לאח"י נגה, כך נפגשו והועלו לסיפון. בבוקר נפגשה אח"י נגה עם זוג טרפדות בפיקודו של אלי רהב שהגיעו לאבטח את הפעילות בגזרה הסורית. בעת המפגש התקרבה טרפדת הפיקוד לטווח נגיעה וביקשה פרטים על ביצועי הלילה אך נענתה בשתיקה.
לוחמי הקומנדו הימי נערכו לחידוש הפעילות אך המטה הכללי החליט שאין צורך בפעילות תקיפה בחוף הסורי והכח הוחזר לנמל. מפקד חיל הים שלמה אראל החליט שפעולתו של מפקד האונייה רס"ן זאב אריאל לא הייתה נכונה והפסיק את תפקודו. במקומו קיבל רס"ן יוחנן יוסף את הפיקוד.
בהמשך המלחמה ולאחריה קיימה אח"י נגה סיורים לאבטחת הדיג לאורך חופי סיני.
הווי האונייה -צוות האונייה חיבר לה שיר 

”אני מלח בקוף עשרים ושתיים זאת אנייה בחיל הים. לה יש תותח ופגזים מאתיים.......”
סיום השירות - בספטמבר 1970 הוחלט לסיים את שירותה והיא הועמדה בנמל חיפה. הושקעה בצורה מבוקרת כדי לשמש מעגן לכלי שיט בקרבת בסיס דפנה. ועם פינוי המקום לקראת מסירתו למצרים חולץ גוף האניה ממקומו והוטבע בלב ים.
פעילות > גלריה

אח"י נגה בנמל טולון 1956.
לוחמי שייטת 13 על חרטום אח"י נגה בדרך לאימונים בצרפת 1965.
סירות תקיפה של שייטת 13 על סיפון אח"י נוגה (ק-22) המבקרת בבסיס הקומנדו של הצי הצרפתי בטולון
אנשי שייטת 13 וצוות אח"י נוגה (ק-22) בבסיס הקומנדו של הצי הצרפתי בטולון, 1957.
אח"י נגה (ק-22) שלש טרפדות וספינת משמר בביקור בנמל פמגוסטה בקפריסין.
אח"י נגה בכניסה לנמל טרנטו 1965.
מפקדי האונייה

| 0 | 1 | 2 | 3 | 4 | 5 |
| --- | --- | --- | --- | --- | --- |

| רב-סרן  | תקופת כהונה כמפקד הספינה | פעילות | תמונה |  |  |
| אברהם תבור | אוגוסט 1953 -1954 | הבאת האונייה מארצות הברית |  |  |  |
| יקותיאל נץ | 1954 עד 1955 |  |  |  |  |
| מושי כץ | 1955 - 1956 |  |  |  |  |
| אשר חורש (אושקה) | 1957-1958 |  |  |  |  |
| יעקב ריטוב | 1959 |  |  |  |  |
| צבי תירוש | 1960 |  |  |  |  |
| מייק גל | 1963 |  |  |  |  |
| פרץ באייר | 1963 -1964 |  |  |  |  |
יעקב רענן: 
אורי פז: 
| רמי לונץ | 1964 |  |  |  |  |
| צבי גבעתי | 1964 - 1965 |  |  |  |  |
| יוסף אלדר | 1965 -1966 |  |  |  |  |
| זאב אריאל | 1966 - 1967 | מלחמת ששת הימים |  |  |  |
| יוחנן יוסף (הנזי) | יוני 1967 מרץ 1968 |  |  |  |  |
| דוד עזר | מרץ 1969 - מרץ 1970 |  |  |  |  |
| דב רם | 1969 - 1971 |  |  |  |  |
| אבשלום יחיאל | 29 בספטמבר 1969 -11 בספטמבר 1970 | הפלגות עם קורס חובלים והעמדת האונייה. |  |  |  |
טבלת אירועים

| 0 | 1 | 2 | 3 | 4 | 5 |
| --- | --- | --- | --- | --- | --- |

| המועד | מקום | אירוע ותוצאות |  |  |  |
| 31 בינואר 1944 | ג'קסונוויל פלורידה | השקה |  |  |  |
| 5 בספטמבר 1944 | קיי ווסט פלורידה | כניסה לשירות ליווי שיירות ואבטחה בים הקריבי |  |  |  |
| 1945 - 26 בפברואר 1946 | פאיאל באיים האזוריים | כוננות חיפוש והצלה בים |  |  |  |
| מרץ 1948 |  | נרכשה אך לא ניתן היה להשיטה לארץ עקב האמברגו |  |  |  |
| אוגוסט 1953 | ניו יורק | הגעת הצוות מישראל עליה למבדוק והכנות להפלגה |  |  |  |
| 17 ספטמבר - 16 אוקטובר 1953 | האוקיינוס האטלנטי והים התיכון | הפלגה כאוניית סוחר א.מ. סנונית הישרדות בהוריקן EDNA |  |  |  |
| 25 יוני 1955 | קרבת ביירות | הובלת כח שייטת 13 לסיור צלילה בנמל |  |  |  |
| 19 אוגוסט 1955 | חוף מפרץ בירות | הובלת כח שייטת 13 לסיור על האונייה הטבועה "שמפוליון". |  |  |  |
| 5 אוקטובר 1955 | שפך נהר אל-כלב | הובלת כח שייטת 13 לסיור. |  |  |  |
| 9 אוקטובר 1956 | חוף סיני | הובלת שלוש סירות עם צוללים משייטת 13 לסיור בחוף. |  |  |  |
| מלחמת סיני נובמבר 1956 | חוף סיני ימת ברדוויל | הובלת כח שייטת 13 להשתלט על ישוב דייגים בימה |  |  |  |
| יולי 1960 | ברודוס | קורס חובלים |  |  |  |
| נובמבר 1962 | ברודוס | קורס חובלים |  |  |  |
| מאי 1964 | ברודוס | קורס חובלים |  |  |  |
| 1965 | בטרנטו | קורס חובלים |  |  |  |
| פברואר 1968 | מול חוף אשקלון | חובל נפל למים בלילה וניצל לאחר ששחה לחוף ועלה על מצוף צינור הדלק. |  |  |  |
| 29 בספטמבר 1970 | נמל חיפה | סיום שירות והורדת הדגלים בטקס |  |  |  |
מקורות וקריאה נוספת

סיפור אח"י נגה 2 ק-22 באתר מורשת חיל הים (אורכב 02.05.2014 בארכיון Wayback Machine) כלי שיט, קורבטות.
יצחק שושן, הקרב האחרון של המשחתת אילת, ספרית מעריב, 1993, עמ' 210. על שילוב הקורבטה בסיורי אבטחה בקרבת פורט סעיד בשנת 1967.
ק בכר,	אנית חיל הים נגה ק-22,	'מערכות ים' 97, פברואר 1970, עמ'	34.
מייק אלדר, שייטת 13, סיפורו של הקומנדו הימי, הוצאת ספרית מעריב, 1993 ע' 197, 203-205, 214-215, 222, 228, 275-277, 279, 283-285, 291, 311, 319, 321, 327, 329.
הערות שוליים

↑  ציידת צוללות PC-1188 באתר NavSource Online
↑  בנוסף למפקד האונייה הקצינים היו: שלום שוורץ קצין הסיפון, סגן קצין מכונה יוסף בן שמואל הנגדים: רס"ר האונייה ירחמיאל בוקסר, האלחוטן מעין ובין אנשי הצוות המנוען שמעון רן לימים קצין המכונה של הצוללת דקר.
↑  היו אלה קצין המכונה בן הלפרין, דייב חנוביץ, מייק גליקמן, החשמלאי כהן וקצין חיל הים דב שומרוני שהגיע בנפרד.
↑  מייק אלדר, ע' 228.
↑  מייק אלדר, ע' 283, 327.
↑  כשנה מאוחר יותר עלה ענינו מחדש בפני אלוף אברהם בוצר והוא שובץ לפיקוד על אח"י בת גלים בזירת ים סוף.
↑  בתמונת הביקור בטולון - ד"ר שמואל וייס ( בגופיה ומכנסיים קצרים) - רופא השייטת.
1 2 3 4  התמונה מתקופה מאוחרת יותר.
1 2  התמונה מתקופה מוקדמת יותר.
↑  ההפלגה נעשתה ללא מכשיר מכ"ם וכללה כניסה לנמל פונטה דלגדה באיים האזוריים לתדלוק.
↑  התברר כי לא ניתן להיכנס לתוך הנהר בצלילה.
↑  חובל נפל למים וניצל באתר משמר המורשת הימית.
אפיק ים סוף

אפיק ים סוף בשילוב רכס רום (500 + קרקע)
אפיק ים סוף הוא מערכת לחץ נמוך המשפיעה על מזג האוויר בישראל ובלבנט. מערכת זו מאפיינת בעיקר עונות מעבר. שינוי קל באוריינטציה של המערכת עשוי לגרום לשינוי משמעותי במזג האוויר, ממזג אוויר חם ויבש ועד גשום וקריר. לפיכך, בהימצאה, מזג האוויר קשה לחיזוי. אפיק ים סוף הוא שלוחה צפונית של השקע הסודני.
האפיק הוא מערכת סינופטית קרקעית, כלומר מערכת סינופטית שהשפעתה ניכרת בגובה פני הים. אפיק ים סוף מתפתח רק כשאין מערכת דומיננטית אחרת באזור, ועשוי להתפתח בכל עונות השנה אך בישראל נפוץ בעונות מעבר, בעיקר בסתיו.
מערכת זו עשויה לגרום למזג אוויר גשום מלווה בסופות רעמים, לעיתים בניגוד לכל תחזיות מזג האוויר מיום האתמול שצפו יום חם ובהיר.
בקיץ מרכז המערכת נמצא מעל סעודיה. האפיק הפרסי שולט במזרח הים התיכון ולכן כל אימת שאפיק ים סוף מתחיל להתפתח, נבלע בתוך האפיק הפרסי ולא מצליח לבוא לידי ביטוי.
בחורף מרכז המערכת נמצא מעל סודאן, אך התחממות הקרקע פחותה ביחס לשאר עונות השנה ולכן אפיק ים סוף יתקשה להתפתח.
לפי הסטטיסטיקה, השליש השני של חודש אוקטובר (10-20 באוקטובר) הוא המועד ביותר מהבחינה הזו. ב-10 הימים הללו הסיכוי לנוכחות אפיק ים סוף מעל ישראל, כמו גם לפעילות ממנו, הוא הגבוה ביותר בשנה.
היווצרות אפיק ים סוף והקושי בחיזוי התנהגותו

אפיק ים סוף מופיע במפות הלחץ הממוצעות לאורך כל השנה. הסיבה לכך היא רכסי ההרים המשתרעים לאורך חופי ים סוף. האוויר יורד מפסגות ההרים אל הים וכתוצאה מ"אפקט רגלי ההר" (אפקט LEE LOW) נוצר אפיק לאורך ים סוף.
חיזוי התנהגותו של אפיק ים סוף (או בקיצור- אי"ס) נחשב לאתגר קשה גם בעיני חזאים מנוסים, זאת ממספר סיבות:
יש מחסור יחסי בתחנות מדידה באזור המדובר, מה שמקשה באופן תדיר על חיזוי ההתפתחויות העתידיות.
פעילות אי"ס בדרך כלל אינה מתבטאת בחזית, או בכניסה תדירה של אוויר קר ולח - ההתפתחויות נוטות להיות מקומיות בדרך כלל.
ציר האפיק הוא מעין קו דמיוני החוצה את האפיק לשניים. למיקום הציר חשיבות מהותית לגבי מזג האוויר בחוף ובשפלה. סטייה של 20-30 ק"מ מערבה עשויה להפריד בין שרב בינוני עד כבד לבין מזג אוויר חמים פחות ולח.
אפיק ים סוף בשילוב רכס רום

בדרך כלל אפיק ים סוף אינו גורם לפעילות. הסיבה לכך היא שלרוב הוא מלווה ברכס רום. במצב כזה ישנם שני תרחישים אפשריים:
1. אפיק ים סוף בעל ציר מזרחי- ציר האפיק נמצא ממזרח לישראל וכתוצאה מכך הרוחות נוטות להיות צפוניות-מערביות רוויות לחות מהים אשר חודרת בעיקר למישור החוף המרכזי-דרומי ולנגב.
2. אפיק ים סוף בעל ציר מערבי- ציר האפיק נמצא ממערב לישראל וכתוצאה מכך הרוחות נוטות להיות מזרחיות-דרומיות מזרחיות יבשתיות. התוצאה היא התחממות בפנים הארץ ולעיתים אף התפתחות תנאי שרב. במישור החוף בדרך כלל הזרימות נשארות בעלות רכיב ימי עם אספקת לחות.
אפיק ים סוף בשילוב אפיק או שקע רום

לעיתים ניתן לזהות במפות התפתחות אפיק או שקע רום מעל מזרח הים התיכון. במצב כזה אפיק ים סוף עשוי לגרום לפעילות. מצב זה נקרא "אפיק ים סוף פעיל". גם כאן ישנם שני תרחישים אפשריים:
אפיק ים סוף בעל ציר מזרחי- אספקת לחות בשכבות הנמוכות עשויה לגרום, בשילוב המערכת הציקלונית ברום, להתפתחות עננות נמוכה ממטירה בעיקר במישור החוף המרכזי-דרומי והנגב.
אפיק ים סוף בעל ציר מערבי- אוויר חם ויבש בשכבות הנמוכות בשילוב מערכת ציקלונית עם אוויר לח וקר יחסית ברום. מקור הלחות הוא טרופי: הלחות מוסעת למזרח הים התיכון בעזרתן של זרימות רום בעלות רכיב דרומי מובהק. התוצאה היא הפרש טמפרטורה חריף שגורם לעלייה מהירה של האוויר מהשכבות הנמוכות כלפי מעלה, ובשילוב הלחות ברום, עשויה להתפתח עננות בינונית ממטירה.
באופן גס יש שני תרחישים אפשריים בהם יכול להיווצר אפיק או שקע רום מעל מזרח הים התיכון.
התקדמות טבעית של מערכות הלחץ מזרחה. לדוגמה, שקע רום ששוהה ביום מסוים באזור לוב, עשוי להגיע כעבור יומיים למצרים ולפתח בהדרגה "אפיק ים סוף פעיל". בנוסף, אותו שקע רום בהגיעו למצרים, עשוי לעודד את התעמקותו של אפיק ים סוף.
אפיק ים סוף מפותח יחסית אשר מצליח "להחזיק מעמד" כמה ימים רצופים במזרח הים התיכון, עשוי להחליש את הרכס ברום וליצור מעליו שקע רום.
ראו גם

סינופטיקה
מודלים לחיזוי מזג אוויר
תמרה טרופית
Copyleft

סמל ה־Copyleft, שעוצב כפרפרזה על הסמל של Copyright. בניגוד לסמל ה־copyright, לסמל זה אין כל תוקף חוקי.
Copyleft (תעתיק עברי: קוֹפִּילֶפְט) הוא שם כולל לסוג של רישיונות למידע או מדיה כלשהם (תוכנה, מסמכים, סרטים וכו'), המבטיחים את חופש השימוש בהם.
אטימולוגיה

השם "copyleft" הוא פרפרזה על המונח "copyright" שמגביל את חופש השימוש באינפורמציה (באנגלית: "right" = זכות, וגם ימין). על כן, משמעות השימוש במילה ההפוכה "left" (באנגלית: "שמאל", וגם "נותר") היא שזכות השימוש נותרת בידי המשתמש.
בעברית הוצע השימוש במינוח "יוצרים זכויות" כפרפרזה על זכויות יוצרים.
הרעיון

המוטיבציה להמצאת המושג היא רצון לשמור על החופש של המשתמש באינפורמציה; בתחילה, היה מדובר בעיקר בתוכנה. תוכנה חופשית למשתמש היא תוכנה שהמשתמש יכול להריץ, ללמוד, לשנות ולהפיץ. בהתאם להגדרה זו, תוכנה שנמצאת במרחב הציבורי, כזו הניתנת לשימוש ללא כל הגבלה, היא תוכנה חופשית למשתמש המקבל אותה. קיימת אפשרות, שגוף עסקי יחליט לאמץ את התוכנה הזאת, להוסיף לה מספר מאפיינים ולהפיץ או למכור רק את קובצי ההרצה, ללא קוד המקור. במקרה כזה, המשתמשים כבר לא מקבלים תוכנה חופשית, מכיוון שהאפשרות לשנות ולהבין אותה נחסמת באופן טכני.
שידוך מסמכים משפטיים עלול לפגוע גם בחופש השימוש בתוכנה וגם בחופש ההפצה. מקרים כאלה כבר התרחשו בעבר. אחת הדוגמאות הבולטות היא מערכת ה-X-Windows, שפותחה ב-MIT כמערכת חופשית לחלוטין. חברות מסחריות השתמשו במערכת ומכרו גרסה סגורה שלה תחת שמן. רישיון ה-copyleft נועד למנוע מצב כזה. הרישיון מאפשר את שימור החופשיות של התוכנה, ומונע מכל גורם להפוך את התוכנה לתוכנה שאיננה חופשית. המשמעות עבור משתמש בתוכנה המשוחררת ברישיון קופילפט היא:
מותר להריץ, ללמוד, לשנות, לפרק, להפיץ ולמכור את התוכנה.
אסור להגביל את החופש לאותם דברים מהאנשים להם אתה מפיץ או מוכר את התוכנה.
הדרישה השנייה מיושמת על ידי חיוב שידוך מסמך הרישיון לתוכנה המופצת.
השם "copyleft" הוא, כאמור, פרפרזה למונח "copyright". כשם ש-copyright מגביל את השימוש בתוכנה, כך copyleft מגביל את ההגבלה של שימוש בתוכנה.
רישיון מסוג "קופילפט חלש" מנוצל ליצירת סיפריות תוכנה. דוגמאות לכך הם הרישיון הציבורי של מוזילה ו-APL.
גם האינפורמציה שבאנציקלופדיית ויקיפדיה מוגנת על ידי copyleft. ההבטחה שהתרומה תישאר חופשית תמיד, היא תנאי הכרחי להמשך פעולתם של כותבים רבים.
היסטוריה

הרעיון של copyleft נהגה ומומש על ידי ריצ'רד סטולמן, במסגרת עבודתו על פרויקט גנו. הרישיון הראשון והנפוץ ביותר, המהווה copyleft נקרא GPL. רישיון copyleft נפוץ נוסף הוא רישיון Creative Commons, אשר אחת הגרסאות שלו (ייחוס-שיתוף זהה 3.0) נמצאת בשימוש בפרויקטים של קרן ויקימדיה.
ראו גם

ויקיפדיה
תוכנה חופשית
דור דקל

| --- | --- |

דור דקל מחמם את טייסטו בגני התערוכה 2019
 לידה:  8 במאי 1979 (בן 45)
 מדינה:  ישראל 
 מקצוע:  מפיק מוזיקלי, תקליטן, עורך מוזיקה, שדרן רדיו
 
דור דקל (נולד ב-8 במאי 1979) הוא מפיק מוזיקלי, תקליטן, עורך מוזיקה ושדרן רדיו ישראלי.
דקל הוא עורך המוזיקה של תחנת הרדיו רדיוס 100FM ומגיש את תוכנית הרדיו האלקטרונית "ליין אאוט". הוא מוכר גם כחצי מהצמד "חובבי ציון" שהתפרסמו ב-2007 בלהיט "רוצה בנות", וכאחראי על העיבוד המחודש לשיר "עוד נגיע" בביצועה של ירדנה ארזי.
ביוגרפיה

דקל התחיל את דרכו ברדיו החינוכי אשל הנשיא ובהמשך כעורך מוזיקה ברשת ג' ב-1995. לאחר מכן עבד בתחנות רדיו שונות כגון רדיו דרום, קול הים האדום וב-2004 התחיל לעבוד ברדיוס. באותן שנים יצר עיבודים אלקטרוניים שונים, המוכר מביניהם הוא עיבוד הרמיקס ללהיט "סופרסטאר", סינגל הבכורה המצליח של הזמרת רוני דואני. בשנת 2006 חבר דקל לנוי אלוש וביחד הקימו את הצמד "חובבי ציון" שהתפרסם בלהיט "רוצה בנות".
בתחילת קיץ 2007 כיכבו "חובבי ציון" בקמפיין פרסומות בטלוויזיה בחסות סלקום. באותה שנה יצר דקל עיבוד מוזיקלי מחודש לשיר "עוד נגיע" בביצועה של ירדנה ארזי, במקור משנת 1985. בעקבות העיבוד המחודש חזרה ארזי לכותרות, הקליטה אלבום חדש ויצאה לסיבוב הופעות. בשנת 2010 נפגשו השניים שוב להפיק גרסה מחודשת ללהיט נוסף של ארזי, "שוב בתמונה", שקידם את אוסף הלהיטיה "שהשמש תעבור עלי".
בין השנים 2008–2012 עבד דקל עם אומנים שונים על עיבודים אלקטרוניים (רימיקסים) ביניהם רמי קלינשטיין, שירי מימון, גלעד שגב, דנה אינטרנשיונל, עופר ניסים, אביהו שבת וכן אומנים בינלאומיים כגון אפרוג'ק, אדי וואטה, וספטמבר. כמו כן ערך והוציא 7 אוספי להיטים בשם "ליין אאוט" (פונוקול).
בשנת 2011 הוציא שני סינגלים. הראשון "נהדרת מדי" עם דור דניאל, חידוש לשיר של להקת יציאת חירום והשני "קיטש" עם לאון שניידרובסקי, כוכב תוכנית הריאליטי "האח הגדול", חידוש לשיר של להקת "אלג'יר".
בשנת 2013 חבר לדוגמנית והשחקנית שרי גבעתי. השניים הוציאו מספר שירים משותפים, בניהם "Always", חידוש לשיר של אירייז'ר שהוחתם בחברת התקליטים Roton.
בין השנים 2019-2014 ניגן בפסטיבלים הבינלאומיים "טומורולנד יונייט" ו"לייפ אין קולור" בישראל. כמו כן חימם אומנים כגון טייסטו, מרטין גאריקס, הצ'יינסמוקרס, קייגו, פלו ריידה, סטיב איוקי, סטיב אנג'לו, קשמיר ועוד.
הערות שוליים

↑  אסף נבו, ‏אחרי "רוצה בנות" חובבי ציון חוזרים עם "פורנו", באתר ‏מאקו‏, 6 באוגוסט 2009
↑  אסף נבו, ‏הדלת שוב נפתחת, וירדנה כולה חיוכים, באתר ‏מאקו‏, 26 בנובמבר 2010
↑  אסף נבו, ‏שיר הבכורה של לאון שניידרובסקי, באתר ‏מאקו‏, 13 ביולי 2011
אנטוניו נוסא

אנטוניו ארומונסלה נורדבי נוסא (בנורווגית: Antonio Eromonsele Nordby Nusa; נולד ב-17 באפריל 2005) הוא כדורגלן נורווגי, המשחק בעמדות התקפיות בר.ב. לייפציג מהבונדסליגה ובנבחרת נורווגיה.
קריירת מועדונים

נוסא נולד, גדל והתחנך בנורווגיה, לאב מהגר ניגרי ולאם נורווגית. הוא החל את הקריירה שלו בלונגהאוס שבמולדתו הנורווגית, ובגיל 13 עבר למחלקת הנוער סטאבק. הוא ערך את הופעת הבכורה שלו בקבוצה הבוגרת של סטאבק ב-30 מאי 2021 נגד רוזנבורג, משחק אותו הפסידה קבוצתו 2–4. ב-27 ביוני כבש שער בכורה, בהפסד 1–4 לבודה/גלימט.
במהלך יום ההעברות האחרון של קיץ 2021 חתם בקלאב ברוז' הבלגית. ב-13 בפברואר 2022 ערך הופעת בכורה, בניצחון 0–2 על שרלרואה. ב-8 במאי כבש שער בכורה, בניצחון 0–2 על רויאל אוניון סן-ז'ילואז. ב-13 בספטמבר 2022, כבש שער בהופעת הבכורה שלו בליגת האלופות בניצחון 0–4 על פורטו הפורטוגלית.
באוגוסט 2024 חתם נוסא על חוזה לחמש שנים בר.ב. לייפציג מהבונדסליגה הגרמנית.
קריירת נבחרות

נוסא שיחק כמעט בכל נבחרות הנערים והנוער של נורווגיה. כיום משחק גם בנבחרת הצעירה של נורווגיה עד גיל 21.
באוגוסט 2023 זומן נוסא לראשונה לסגל נורווגיה הבוגרת, למשחק ידידות מול ירדן. במשחק זה הבקיע נוסא את השער הבכורה שלו בניצחון הנבחרת הנורווגית 6–0 על הנבחרת הירדנית.
תארים

קלאב ברוז'
אליפות: 2021/2022, 2023/2024
הסופר קאפ הבלגי: 2022
ריצ'רד וידמרק

| --- | --- |
ריצ'רד וידמרק (1991)
ריצ'רד וידמרק (1991)
 לידה:  26 בדצמבר 1914 מינסוטה, ארצות הברית
 פטירה:  24 במרץ 2008 (בגיל 93) קונטיקט, ארצות הברית
 מקום קבורה:  Great Oak Cemetery 
 שם לידה:  Richard Weedt Widmark 
 סוגה מועדפת:  מערבון, סרט אימה, סרט מדע בדיוני, סרט בלשי, סרט קומדיה, סרט אימה מדע בדיוני, סרט תיעודי, סרט רומנטי, סרט אימה פסיכולוגי, סרט מלחמה, סרט הרפתקאות, פילם נואר, סרט דרמה, סרט פעולה, סרט אפי, סרט פשע, סרט מתח, מותחן פסיכולוגי 
 מדינה:  ארצות הברית 
 תקופת הפעילות:  1938–2001 (כ־63 שנים)
 מקום לימודים:  קולג' לייק פורסט, אילינוי  Princeton High School 
 בן או בת זוג:  Jean Hazlewood (5 באפריל 1942–1997)  Susan Blanchard (ספטמבר 1999–2008) 
 צאצאים:  Anne Heath Widmark 
 פרסים והוקרה:  פרס גלובוס הזהב לכוכב החדש של השנה – שחקן (1948)  כוכב בשדרת הכוכבים בהוליווד 
 פרופיל ב-IMDb
 
ריצ'רד וידמרק (באנגלית: Richard Widmark‏ ; 26 בדצמבר 1914 - 24 במרץ 2008) היה שחקן קולנוע וטלוויזיה אמריקאי.
ביוגרפיה

נולד בעיירה סנרייז במינסוטה. כבר בעת לימודי המשפטים בקולג' החל להופיע על הבמה והחליט על שינוי יעודו בחיים. הוא עבר לניו יורק והחל להופיע בתסכיתים ברדיו ובתפקידים קטנים בברודוויי.
הופעתו הראשונה בקולנוע הייתה בשנת 1947 בסרט "נשיקת מוות" ("Kiss of Death") שם שיחק בתור גנגסטר חסר רחמים. על משחקו זה קיבל את פרס גלובוס הזהב לשחקן החדש המבטיח (קטגוריה שבוטלה ב-1983) וכן היה מועמד לפרס אוסקר לשחקן המשנה הטוב ביותר.
וידמרק שיחק בעשרות סרטים בסוגות קולנוע שונות: סרטים אפלים, מערבונים, סרטי מתח, סרטי אימה וסרטי פשע, לרוב בתפקידי משנה.
ב-1950 כיכב בסרט "ללא מוצא" ("No Way Out") כגנגסטר גזען הנזקק לשירותיו של רופא שחור (סידני פואטייה) ובסרט האפל "לילה והעיר" ("Night and the City") בבימויו של ז'ול דאסן.
ב-1952 שיחק בסרט "אל תטרח לדפוק" ("Don't Bother to Knock") לצידה של מרילין מונרו ובסיפורי או. הנרי. ב-1954 שיחק במערבון "כידון שבור" ("Broken Lance") בבימוי של אדוארד דמיטריק.
ב-1955 כיכב בתפקיד ראשי בסרט "קורי העכביש" ("Cobweb") לצידה של לורן באקול בבימויו של וינסנט מינלי.
ב- 1958 שיחק בסרט מנהרת האהבה לצידה של דוריס דיי.
בין המערבונים בהם שיחק "האלאמו" (1960) לצידו של ג'ון ויין -"עיר היצרים" לצידו של הנרי פונדה.
ב-1961 שיחק בתור התובע האמריקאי בסרטו של סטנלי קריימר, "יום הדין בנירנברג".
ב-1968 שיחק בסרט המתח "מדיגאן" לצידו של הנרי פונדה ובבימויו של דון סיגל. הסרט הפך אחר כך לסדרת טלוויזיה באותו השם בה שיחק.
ב-1969 שיחק במערבון "מותו של אקדוחן" ("Death of a Gunfighter") לצידה של לנה הורן והסתכסך עם הבמאי רוברט טוטן. דון סיגל נקרא להחליף את הבמאי וגם איתו הסתכסך וידמרק. סיגל לא הסכים ששמו יופיע על הקרדיט לסרט כבמאי. הפשרה הייתה שיופיע בשם אלן סמית'י ושם זה הופיע גם בסרטים נוספים שבהם הסתכסך הבמאי וסירב ששמו יופיע.
ב-1974 שיחק בסרט "רצח באוריינט אקספרס" לפי ספרה של אגתה כריסטי בתור סמואל ראצ'ט, הנרצח.
ב-1976 שיחק במותחן "מזימות בירושלים", שצולם בישראל והשתתפו בו גם שחקנים ישראלים, בהם אסי דיין ואורי לוי.
ב-1977 שיחק בסרט האסונות "רכבת הרים" לצד ג'ורג' סיגל.
על תרומתו לתעשיית הקולנוע זכה וידמרק בכוכב בשדרת הכוכבים של הוליווד.
הערות שוליים

↑  מותחן מפוקפק - "מזימות בירושלים" (ארצות הברית-ישראל), "העולם הזה", גיליון 2016 מ-20 באפריל 1976, עמוד 28
נתן גרוס, בקולנוע - המרגלים עייפים - "מזימות בירושלים" — (בקולנוע "בן"יהודה" ת"א, "הדר" גבעתיים, "אשל" באר"שבע "אמפי'" חיפה), על המשמר, 23 באפריל 1976
| --- | --- |
בקרת זהויות :  NLI: 987007452974805171  PLWABN: 9810540198505606  BNE: XX4579619  BnF: cb122415785 (data)  CANTIC: a11312257  GND: 118917137  ISNI: 0000 0001 2132 0036  LCCN: n85040587  NKC: xx0076805  NLA: 43233488  NTA: 073362557  SELIBR: 294325  SNAC: w6t72m8g  SUDOC: 031142303  Trove: 1458938  VIAF: 49280025   WorldCat (עם VIAF): 49280025
מנואלה סטלמך

מנואלה סטלמך
מנואלה סטלמך (Manuela Stellmach; נולדה ב-22 בפברואר 1970) היא שחיינית עבר ממזרח גרמניה ומגרמניה. היא אלופה אולימפית, אלופת עולם ושיאנית עולם במסגרת משחי השליחות וכן, אלופת אירופה במשחה ל-200 מטר חופשי.
שימוש בסמים

לאחר איחוד גרמניה נחשפה תוכנית האימרוץ של גרמניה המזרחית, בה נתנו סטרואידים אנאבוליים באופן שיטתי לספורטאים רבים. בין היתר, השחיינית בריגיט מיינקה ספרה ששחייניות נבחרת מזרח גרמניה השתמשו באימרוץ נרחב .
תארים והישגים

סטלמך קבעה 3 שיאי עולם חדשים במשחי השליחות.
סטלמך זכתה ב-15 מדליות ב-5 אליפויות אירופה בשחייה, מהן 9 זהב ו-6 כסף.
מחוזות אוקלהומה

במדינת אוקלהומה שבארצות הברית ישנם 77 מחוזות. הגדול שבמחוזות אוקלהומה הוא מחוז אוסאגי (5,830 קמ"ר), הקטן שבהם הוא מחוז מרשל (961 קמ"ר), והמאוכלס שבהם הוא מחוז אוקלהומה (718,633 תושבים נכון ל-2010). עיר הבירה של אוקלהומה, אוקלהומה סיטי, נמצאת במחוז אוקלהומה.
בסיס הצי הרוסי בטרטוס

| --- | --- |

 פרטים
 מדינה:  סוריה סוריה
 שיוך:  רוסיה רוסיה 
 סוג:  בסיס ימי
 בסיס האם:  צי הים השחור
 אירועים ותאריכים
 תקופת הפעילות:  1971–הווה (כ־53 שנים)
 מקים היחידה:  אדמירל סרגיי גורשקוב
 מלחמות:  הזירה הימית במלחמת יום הכיפורים  הזירה הימית במלחמת לבנון הראשונה  מלחמת האזרחים בסוריה
 נתוני היחידה
 כוח אדם:  לא ידוע
 ציוד עיקרי:  כוחות קרקע וצי
 פיקוד
 יחידת אם:  חיל הים הרוסי
 מפקדים:  מיכאיל טיטוב
בסיס הצי הרוסי בנמל טרטוס הוא מתקן לוגיסטי צבאי חכור של חיל הים הרוסי הממוקם בנמל של העיר טרטוס בסוריה. במינוח הרוסי הוא מוגדר כ"נקודת תמיכה חומרית-טכנית מספר 720". טרטוס מהווה אתר תיקונים והספקה. מיקומו מאפשר ליחידות הצי הרוסי שהייה ממושכת יותר במרחק מבסיס האם שלהם בים השחור דרך המצרים הטורקיים.
מתקנים צבאיים

בסיס חיל הים הרוסי בטרטוס הוא המתקן הימי היחיד של רוסיה באזור הים התיכון ולמעשה מתקן צבאי יחיד שנותר מחוץ ברית המועצות לשעבר. מיקומו של המתקן הימי בטרטוס היווה גורם מניע לתמיכת רוסיה ביציבותו של ממשל אסד.
על פי הסכם משנת 1971 בין סוריה לברית המועצות הוחזק במקום בסיס מאויש על ידי אנשי חיל הים הרוסי. בשנים האחרונות נמצאת בבסיס אוניית הסדנה מדגם אמור PM-138. הסדנה מסוגלת לספק תחזוקה טכנית לאוניות מלחמה רוסיות הנמצאות בים התיכון.
המתקן בטרטוס יכול להכיל ארבעה כלי שיט בינוניים באורך פחות מ-100 מטר. מזח עגינה צף ממוקם בצד הפנימי של שובר הגלים הצפוני. מזח זה אינו מסוגל לקבל את כלי השיט העיקריים הנוכחי של חיל הים הרוסי. פריגטה מדגם ניאוסטרשימי באורך 129 מטר או משחתת מדגם אודלוי בארך 163 מטר. ודאי לא את הסיירות דגם סלבה באורך 186.4 מטר סיירת מדגם סיירות המערכה מסדרת קירוב באורך 252 מטר ולא את נושאת המטוסים אדמירל קוזנצוב באורך 305 מטר. כאשר אוניות אלה מגיעות הן מקבלות את האספקה במעגן מחוץ לנמל.
הרכב הבסיס – הציוד כולל שני מזחים צפים, סדנת תיקוני אוניות צפה דגם AMUR, מתקני אחסון, צריפים ומבנים אחרים.